אל תבכי לי שם למעלה, זה רק עוד סיבוב שסוגר שיניים במעגל עינויים ממחזר אל תבכי שם למעלה, זה רק רצועות בשר טחון ועשן   לעולם נהנתן שסועד  ארוחות חינם בבועה צבעונית של אקולוגיה ידידותית שקורצת כמו העפר למת. אל תבכי לי למעלה, אלא על עצמך ושכמותך שביגון פתחת רגליים ברגע מלא אלכוהול ושופע חסד חסר. אל תקרעי  שקיות לעינייך, חסרות המבע ולו רק דועך זה רק קול נכאים של ילדות חולפת כמו צללית בעולם כמו צלם ומסיכה ועבודה זרה של דיוקן שטן נמק לא, אל תקרעי שבעה ואל תתפלשי בעננים של זפת ונוצות של אימהות עולה באש לא, אל תבקשי רחמי שמים משוכן במחילות אדמה עקרה מלקלוט זרעים של אמת ואל תחפשי לך רחוק, כי אני שם מתחת לאפך .